paragraph_text: Dokumenata o njenom životu nema. Prve publikacije narodnih predaja o Kseniji pojavljuju se 1840-ih godina. U njima stoji kako je rođena u prvoj polovici 18. stoljeća (između 1719. i 1730. godine). Ime otca bilo je Grigorije, a majčino je ostalo nepoznato. Nakon punoljetnosti, Ksenija Grigorjevna stupila je u brak s pukovnikom Andrejom Fjodorovičem Petrovim, koji je vodio brigu o crkvi Svetoga Andreja u Sankt Peterburgu. Poslije muževljeve iznenadne smrti, Ksenija je izabrala jurodivost, kako bi okajala neokajane grijehe svoga supruga. Svoje imanje je poklonila Pokrovskoj crkvi i siromašnima. Lutala je ulicama Sankt Peterburga, odjevena u suknju i vojnu uniformu pokojnoga muža. Odazivala se samo na ime Andrej i govorila da je on živ, a Ksenija mrtva.